Eddie the Head

**Eddie the Head** (myös **Edward the Head** tai lyhyemmin vain **Eddie**) on heavy metal -yhtye Iron Maidenin virallinen maskotti, joka on esiintynyt yhtyeen lähes jokaisen albumin ja singlen kannessa sitten yhtyeen esikoisalbumin *[[Iron Maiden (albumi)|Iron Maiden]]* vuonna 1980.

Alun perin Eddie oli vain naamio tai maalaus lavan taustalla rumpulavan yläpuolella. Maskotin silmät sai hehkumaan asettamalla niihin oikeanlaisen valaistuksen. Myös hahmon suun sai tarpeen mukaan sylkemään verta. 

Eddie on nykyään myös tärkeä osa Iron Maidenin liveshow'ta, sillä kappaleen "Iron Maiden" aikana lavalle muodossa tai toisessa ilmestyvä yhtyeen maskotti on konserttien eräänlainen kohokohta. Kun Eddie herätettiin henkiin yhtyeen alkuaikoina, Eddienä esiintyi usein joku Iron Maidenin taustahenkilöistä arkivaatteissa vain Eddie-naamari kasvoillaan. Myöhemmin Eddien konserttiesiintymiset ovat vaihdelleet useimmiten studioalbumien ja niitä seuranneiden kiertueiden teemojen mukaan. Esimerkiksi *Piece of Mind* -ajan Eddie oli parimetrinen pakkopaitaan puettu, Eddie-naamiota päässään pitänyt mies, kun taas *Somewhere in Time* -aikakauden Eddie oli monta metriä pitkä kyborgi. *A Matter Of Life And Death* -kiertueen aikana Eddie oli sotilaspuvussa suuressa panssarivaunussa.

Eddien taiteellinen isä on kuvataidekoulun kesken jättänyt Derek Riggs. Yhtyeen jäsenet pitivät herran alkuperäisluonnoksista ja päättivät tehdä Eddiestä erottamattoman osan itse albumia. Eddie nähtiin jo yhtyeen ensimmäisessä singlejulkaisussa *Running Free*, mutta koska yhtye ei halunnut paljastaa hahmoa ennen albumin julkaisua hänen kasvonsa jätettiin näyttämättä.

Riggs ei ole luonut kaikkia Edward the Head -hahmoja, mutta hän loi Eddien pahaenteisen virneen ja yleisen kuvan epäkuolleesta hevarista.

Eddie on jäänyt pois vain kolmesta albumi- tai singlekannesta. *[[The Essential Iron Maiden]]* on kokoelmalevy, joka julkaistiin vain Yhdysvalloissa ilman Eddien kasvonpiirteitä. Singlet ”From Here to Eternity” ja ”Wasting Love” ovat muut Iron Maiden -julkaisut, joiden kansissa Eddie ei esiinny.

## Eddien esiintymisiä

### Studioalbumit
* *[[Iron Maiden (albumi)|Iron Maiden]]* (1980) &ndash; Yksinkertainen rintakuva Eddiestä
* *[[Killers]]* (1981) &ndash; Zombie-Eddie kirveen kanssa tapettuaan uhrinsa
* *[[The Number of the Beast (albumi)|The Number of the Beast]]* (1982) &ndash; Zombie-Eddie pitelee paholaista marionettinukkenaan ja paholaisella on puolestaan pienempi Eddie omana nukkenaan
* *[[Piece of Mind]]* (1983) &ndash; Lobotomisoitu ja kahleissa oleva karjuva Eddie
* *[[Powerslave]]* (1984) &ndash; Neo-egyptiläinen teema, keskellä on jättiläismäinen faarao-Eddie-patsas
* *[[Somewhere in Time]]* (1986) &ndash; Kyborgi-Eddie ammuttuaan toisen kyborgin futuristisessa kaupungissa. Tämän albumin kansista voit löytää yhtäläisyyksiä Iron Maidenin vanhempiin kappaleisiin esim. takakannessa on kello jossa on lukemat 23:58 (Two minutes to midnight), Takakannessa on myös putoava Ikaros (Flight of Icarus) ja etukannessa on Iron Maiden albumin juliste, jonka yläpuolella on teksti Acacia Avenue, mutta sanoista vain Acacia on esillä sekä takakannessa näkyy pilvenpiirtäjässä baari nimeltä Aces High Bar. Takakannessa näkyy myös bändin jäsenet, ja Eddien aivoja (Piece of mind) pitelevä Bruce Dickinson, kyltti "Ancient Mariner seafood restaurant" -laulun nimen mukaan, Powerslaven pyramidit sekä kappaleisiin liittymätön jalkapallo-ottelun tulos West Ham United 7 Arsenal 3. Lisäksi voit nähdä vasemmassa alareunassa Charlotte the Harlotin saman nimisestä kappaleesta.
Suuren pyramidin huipun alapuolella näkyy myös viikatemies The Trooper -singlen kannesta. Iron Maidenin jäsenten yläpuolella näkyy myös punaisilla valokirjaimilla teksti "Maggies revenge" joka viittaa ilmeisesti Sanctuary (single)n kanteen jossa Eddie on murhannut Margaret Thatcherin. Huomaa myös horuksen silmä Kyborgi-Eddie:n vasemmalla puolella, sekä jäsenten takana pieni kyltti, jossa lukee phantom opera house (Phantom of the Opera)
* *[[Seventh Son of a Seventh Son]]* (1988) &ndash; Eddien yläruumis surrealistisessa jäisessä ympäristössä. Eddien pää on liekeissä, ja hän levitoi veden päällä pidellen kohtua, jonka sisällä on lapsi. Huomaa myös Eddien omenasydän.
* *[[No Prayer for the Dying]]* (1990) &ndash; Zombie-Eddie nousee karjuen haudasta. Albumin kansikuvasta on kaksi versiota, joista toisessa Eddie kuristaa haudankaivajan.
* *[[Fear of the Dark (albumi)|Fear of the Dark]]* (1992) &ndash; Puusta kasvava hirviömäinen Eddie 
* *[[The X Factor]]* (1995) &ndash; Eddie-nukke, jota kidutetaan ja silvotaan
* *[[Virtual XI]]* (1998) &ndash; Psykedeelinen virtuaali-Eddie
* *[[Brave New World]]* (2000) &ndash; Eddien kasvot muodostuvat pilviin futuristisen Lontoon yläpuolelle
* *[[Dance of Death]]* (2003) &ndash; Eddie on viikatemies kuolleiden naamiaisissa
* *[[A Matter of Life and Death]]* (2006) &ndash; Eddie vaeltaa sotatantereella pienen sotilasryhmän kanssa. Eddie seisoo panssarivaunun päällä.
* *[[The Final Frontier]]* (2010) &ndash; Eddie on avaruusolento joka pitää kädessään loistavaa esinettä, joka viitannee albumin kappaleeseen *The Talisman*.

* *[[The Book of Souls]]* (2015) &ndash; Rintakuva mayalaiskulttuuria mukailevasta Eddiestä.
**[[Senjutsu]]* (2021) &ndash; Eddiellä on päällään samuraihaarniska.

### Muut julkaisut
* *[[Live After Death]]* (1985) &ndash; Eddie nousee haudastaan ja jonkinlainen salama iskee päässä olevaan metalliosaan. Huomaa takana oleva kaupunki raunioina, jonka yläpuolella on viikatemies, ja hautakivi, jossa lukee suurimman osan Iron Maidenin kansikuvien piirtäneen Derek Riggsin nimi. Kuvan alareunassa näkyy myös kissa, jolla on enkelin kehä päänsä päällä.
* *[[A Real Live Dead One|Real Live/Dead One]]* (1993 yhdistetty CD-versio) &ndash; Eddie on ihmisruumiissa repimässä sähkökaapeleita (kuva alkuperäisestä Real Live One -LP:stä) 
* *[[A Real Dead One]]* -vinyylillä (1993) Eddie on puolestaan DJ:nä Radio Hellissä, jonka taajuus on 666 FM. Levylautasella pyörii Iron Maiden, ja Eddiellä on päällään *[[Killers]]*-paita. Oikeassa alareunassa on myös piru, joka viittaa *The Number of the Beast*-levyyn.
* *[[Rock in Rio (albumi)|Rock In Rio]]* (2002) &ndash; Jättiläismäinen pilvi-Eddie, joka kohoaa Iron Maidenin konserttilavan takaa. Kuva mukailee Brave New World -albumin kantta.
* *[[Death on the Road]]* (2005) &ndash; Eddie on jonkinlainen vampyyri tai  viikatemies, joka ajaa karmivan näköisiä vaunuja. Taustamaisema muistuttaa aivoja.
* *[[Somewhere Back in Time]]* (2008) &ndash; Kyborgi-Eddie rymistelee ulos itseään muistuttavasta jättiläismäisestä faarao-patsaasta, ja hänellä on kaksi pistoolia, joista toisella hän osoittaa katsojaa. Patsas esiintyy myös Powerslave -albumin kannessa.

### Singlet
* Running Free &ndash; Eddie seisoo kujansuussa pakenevan miehen takana. Eddien kasvoja ei haluttu yllätyksen takia näyttää ennen debyyttialbumin julkaisua. Kuvan taustalla olevaan seinään on kirjoitettu Led Zeppelin, Judas Priest sekä muun muassa Scorpions
* Sanctuary &ndash; Eddie on murhannut Margaret Thatcheriltä näyttävän naisen, joka oli repimässä Iron Maiden-julistetta alas, veitsellä
* Women in Uniform &ndash; Vastauksena edellisestä kannesta nousseelle kohulle Derek Riggs piirsti Margaret Thatcheriltä näyttävän, sotilaspukuisen naisen konepistooli kädessä valmiina murhaamaan Eddien
* Twilight Zone &ndash; Teatterin pukuhuoneessa maskeerattavana oleva nainen näkee itsensä lisäksi Eddien peilissä
* Purgatory &ndash; Eddien kasvot ovat puoliksi hänen omansa ja puoliksi paholaisen
* Run to the Hills &ndash; Kirveellä varustautunut Eddie taistelee paholaista vastaan kallionkielekkeellä
* The Number oh the Beast &ndash; Eddie pitää kädessään katkaistua paholaisen päätä ja nauraa
* Flight of Icarus &ndash; Eddie lentää riippuliitimellä liekinheitin kädessään taivaalla. Taustalla putoaa tarujen Ikaros
* The Trooper &ndash; Ratsuväen aliupseerin univormuun sonnustautunut Eddie seisoo ruumiskasojen keskellä miekka ja Ison-Britannian lippu kädessään. Eddien takana seisoo viikatemies.
* 2 Minutes to Midnight &ndash; Eddie istuu raunioilla rynnäkkökivääri kädessään ja osoittaa katsojaa. Taustalla räjähtää ydinpommi ja maailman liput ovat puolitangossa.
* Aces High &ndash; Eddie on toisen maailmansodan hävittäjälentäjä
* Wasted Years &ndash; Eddien pää on tietokoneen näytöllä
* Stranger in a Strange Land &ndash; Lierihattuun ja trenssiin pukeutunut kyborgi-Eddie astelee tulevaisuuden baariin. Huomaa kello, joka on 11:58, eli 2 Minutes to Midnight.
* Can I Play With Madness &ndash; Ilmassa leijuvan Eddien pää lävistetään nyrkillä
* The Evil That Men Do &ndash; Liekehtivän Eddien pään yläpuolella näkyy demoninen hahmo
* The Clairvoyant &ndash; Abstraktissa kuvassa Eddien liekehtivät kasvot kuvataan molemmista sivuprofiileista ja edestä
* Infinite Dreams &ndash; Eddie hyppää lavalta moottoripyörällä Ison-Britannian lippu kädessään
* The Prophecy &ndash; Seventh Son of a Seventh Son-levyn kansivihkosta löytyy julkaisematon, luultavasti The Prophecylle tarkoitettu singlekuva, jossa Eddie kirjoittaa ennustusta kirjaan. Hänen edessään on kristallipallo, jossa näkyy hänen virnistävät kasvonsa ja taustalla palava kaupunki ja hänen takanaan seisoo viikatemies
* Tail Gunner &ndash; Samoin No Prayer for the Dying-levyn kansivihkosta löytyy luultavasti Tail Gunnerille tarkoitettu julkaisematon single, jossa Eddie on liekehtivässä, putoavassa lentokoneessa ampujana ja ampuu karjuen nelipiippuisella lentokoneen konekiväärillä 
* Holy Smoke &ndash; Eddie seisoo rovion päällä ja heittelee televisioita liekkeihin
* Bring Your Daughter... to the Slaughter &ndash; Eddie pitää naista kainalossaan kirves koholla pimeällä kujalla
* Be Quick or be Dead &ndash; Eddie kuristaa miestä raivon vallassa
* Fear of the Dark (live) &ndash; Eddie soittaa bassoa.
* Hallowed Be Thy Name (live) &ndash; Eddie-paholainen lävistää Bruce Dickinsonilta näyttävän miehen atraimella
* Man On the Edge &ndash; Eddien päätä puristetaan samalla, kun aivot vedetään ulos
* Lord of the Flies &ndash; Eddie istuu sähkötuolissa punainen kuninkaanviitta päällään, ja hänen molemmilla puolillaan on jättimäinen kärpänen.
* Virus &ndash; Eddien pää liekehtii pitkin piirilevyä
* The Angel and the Gambler &ndash; Eddie heittää noppia
* Futureal &ndash; Kyborgi-Eddiellä on kaksi laserpistoolia kädessä.
* Out of the Silent Planet &ndash; Televisiokameroiden ja mikrofonien piirittämä pitkähiuksinen ja t-paitaan pukeutunut Eddie pitää lehdistötilaisuutta. Kuvasta on myös versio, jossa Eddie pitelee maapalloa kahdella kädellä
* Wildest Dreams &ndash; Pieni auto on lentämässä silinterihattuisen Eddien suuhun
* Rainmaker &ndash; Sateisessa kuvassa Eddie virnistää etualalla
* The Reincarnation of Benjamin Breeg &ndash; Eddie on hakku kädessä valmis kaivamaan vuonna 1978 kuolleen Benjamin Breegin ylös haudasta
* Different World &ndash; Eddie pitää kädessään planeettaa.
* El Dorado &ndash; Eddie on sarjakuvalehden kannessa kultakaivoksen takana.
* The Final Frontier &ndash; Eddie on sarjakuvalehden kannessa taustalla.
* Speed Of Light - Eddie on pelattava sekä pelaava henkilö videopelissä

## Aiheesta muualla